Den tidligere danske politiker Naser Khader er i dag medunderskriver på en stor annonce i New York Times med overskriften: 'Hvad kan muslimer gøre for at kræve deres 'smukke religion' tilbage?'

»Vi muslimer må aktivt kæmpe for og forlange globale menneskerettigheder, lighed mellem kønnene og fredelig sameksistens. Vi må tydeligt erklære, at kampen for en eller flere 'Islamiske stater' ikke har nogen plads i moderne tider. Islamisme er en fiasko,« hedder det bl.a. i annoncen, der er indrykket af Gatestone Institute, og er underskrevet af fremtrædende muslimske forskerre og meningsdannere fra USA, Canada og England - samt altså danske Naser Khader, der nu er adjunct fellow ved Hudson Institute i Washington.

»Når folk ser ISIS' halshugninger, Boko Harams borførelse af piger, henrettelse af uskyldige i Iran, nedslagtningen af kristne i Egypten og Afrika og andre forbrydelser mod menneskeheden begået af folk, der hævder at repræsentere Islam, er det naturligt, at mange spørger sig selv, hvad Islams sande natur er. Er det muligt, at Islam i sig selv ikke er fredelig, selv om mange muslimer er fredelige?«

»Hvis Islam som religion står for retfærdighed og fredelig sameksistens, så kan enhver kamp for en islamisk stat ikke være sanktioneret af en retfærdig og nådig Gud. Hverken islamisme eller jihadisme anerkender lighed mellem mennesker på tværs af race og religion og bør derfor afvises,« står der i annoncen.

Gatestone Institute er en international tænketank, baseret i New York.